 Markale ayuu sheekhu si jar-iska-xoornimo ah ugu hadlayaa afka mujtamaca aan la garanayn goorta ay wakiisheen, waxana uu sheegay inaanay bulshadu aqbali doonin in cidi dhinac ka dhaafto wixii lagu heshiiyey, isagoo si dadban xukuumadda farta ugu fiiqaya, waxana hadalkiisu u dhignaa sidatan: Haddii wax laga beddelayo taasi waxay u taalaa xisbiyada Qaranka iyo Komishanka oo iyaga ayaa si wadatashi ah oo loo dhan yahay oo cidi aanay dhinac ka rarin, cid dan gaar ah lihi aanay danteeda ku fushan, iyagaa ku tashan doona, ummadduna wax kastoo lagu heshiiyo diyaar bay u tahay inay taageerto, laakiin wax kooxi wadato ama wax xisbi gaar ahi wato, wax nin dan lihi uu wato marnaba ummaddu aqbalimayso, taasi waa ta keenaysa burburka, waa ta keentay in dadku ku qaybsamaan. 